**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Deklarācijas par Māra Kučinska vadītā Ministru kabineta iecerēto darbību 35 uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
2. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
3. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 9.0 versijā projekta apraksts “Labklājības nozares IKT centralizācija” (turpmāk – projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu pilnveidojot 7 darbības procesus, izveidojot 1 platformu. **Projektam ir izvirzīti šādi mērķi**:1. Uzlabot un sakārtot IKT pārvaldības jomu labklājības nozarē;2. Attīstīt centralizētus koplietošanas IKT tehnoloģiju pakalpojumus;3. Uzlabot datu kvalitāti un pieejamību.**Risināmās problēmas:** Atbilstoši Ministru kabineta 2013.gada 19.februāra rīkojumam Nr.57  (prot. Nr.3 21.§) “Par koncepciju “Valsts informācijas un komunikācijas tehnoloģiju pārvaldības organizatoriskais modelis”” ir uzsākta labklājības nozares IKT pārvaldības centralizācija, bet kā tika konstatēts 2015. gada Finanšu ministrijas organizētajā auditā „Informācijas un komunikācijas tehnoloģiju pārvaldība” - ir nepieciešami būtiski uzlabojumi, lai novērstu konstatētos trūkumus IKT pārvaldībā. Galvenās problēmas, kuras jārisina, ir vienota IKT pārvaldības modeļa neesamība, finansējuma ierobežotības dēļ IKT darbinieku apmācībām nav izdalīts finansējums, nav pietiekami IKT pakalpojumu apraksti, nav aprakstīta pakalpojuma kvalitātes uzraudzība un sniegto pakalpojumu kvalitātes rādītāji u.c. Labklājības nozarē nav izveidota vienota IKT tehnoloģiskā platforma, lai varētu centralizēti sniegt visām labklājības nozarēm vienotus pakalpojumus.**Detalizēts politikas ietekmes novērtējums:** Lai risinātu konstatētās problēmas ir nepieciešams uzlabot un sakārtot IKT pārvaldības jomu Labklājības ministrijas (turpmāk – LM) resorā kopumā veicinot izpratni par IKT jomas pārvaldību un nosakot pienākumus, kas veicami katrai no pusēm. Projekta gaitā ir paredzēts realizēt sekojošas aktivitātes:* IKT pārvaldības jomas apmācības;
* IKT pārvaldības vadlīniju izstrāde;
* IKT pakalpojumu kataloga definēšana LM pakļautībā esošajām iestādēm.

Tā kā nozares IKT pakalpojumu centralizācija daļēji realizēta, tad būtu nepieciešams turpināt IKT resursu optimizāciju un paplašināt esošo, centralizēti sniegto pakalpojumu klāstu. Šobrīd ir konstatēti sekojoši IKT pakalpojumi, kuru ieviešana un centralizēta piegāde dotu vislielāko ieguvumu LM un tās padotības iestāžu darbībā:* Vienots e-pasta un aktīvā direktorija risinājums;
* Centralizēta monitoringa risinājums tīkla un informācijas sistēmas (turpmāk –IS) darbības uzraudzībai;
* Centralizēta lietotāju darbstaciju pārvaldība;
* Centralizēta LM resora “mākoņskaitļošanas” infrastruktūra;
* Nozares padotības iestāžu IS uzlabojumi;
* Videokonferenču pakalpojuma izveide.

Galvenais ieguvums no šo risinājumu un attiecīgo pakalpojumu ieviešanas, būtu samazināta funkciju dublēšana vairākās iestādēs, kā arī atbrīvots administratoru darba laiks, lai tie varētu vairāk uzmanības veltīt pamata pakalpojumu sistēmu uzturēšanai un attīstībai.**Projekta lietderības pamatojums:**Turpinot Labklājības nozares IKT centralizāciju, detalizēti aprakstot informācijas sistēmu procesus, izveidojot vienoto pakalpojumu grozu, apmācot personālu, izveidojot centralizēto IKT infrastruktūru, ar kuras palīdzību varēs nodrošināt IKT pakalpojumus, un, ieviešot šo pakalpojumu sniegšanu labklājības nozarē, sociālekonomiskais ieguvums darba laika ietaupījuma un citu ieguvumu naudas izteiksmē ekvivalents būtu vidēji 232 283,08 *euro* gadā jeb **3 019 680** *euro* projekta dzīvescikla laikā (13 gadi), kas pārsniedz projekta īstenošanas un uzturēšanas izmaksas, kas ir 2 104 683 *euro*. Diskontētais neto ekonomiskais ieguvums, piemērojot diskonta likmi 5%, ir 2 014 225 *euro*. |
|  3. | Projekta izstrādē iesaistītās institūcijas | LM, Valsts sociālie aprūpes centri (VSAC) „Rīga”, „Zemgale”, „Kurzeme”, „Vidzeme”, „Latgale”, Sociālās integrācijas valsts aģentūra (SIVA), Nodarbinātības valsts aģentūra (NVA), Valsts sociālās apdrošināšanas aģentūra (VSAA), Veselības un darbspēju ekspertīzes ārstu valsts komisija (VDEĀVK), Valsts darba inspekcija (VDI), Valsts bērnu tiesību aizsardzības inspekcija (VBTAI) |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzētās aktivitātes ir vērstas uz LM resora iestāžu darbības efektivitātes paaugstināšanu. Netiešā veidā var tikt ietekmēta jebkura sabiedrības mērķgrupa.  |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētās aktivitātes ir vērstas uz LM resora iestāžu darbības efektivitātes paaugstināšanu tādejādi uzlabojot sniegto pakalpojumu kvalitāti.  |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu 2017.gadam | izmaiņas salīdzinot ar 2017.gadu | izmaiņas salīdzinot 2017. gadu | izmaiņas salīdzinot ar 2017. gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 212 127 | 571 172 | 916 701 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 212 127 | 571 172 | 916 701 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 249 561 | 671 967 | 1 078 472 | 0 |
| 2.1. valsts pamatbudžets | 0 | 249 561 | 671 967 | 1 078 472 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -37 434 | -100 795 | -161 771 | 0 |
| 3.1. valsts pamatbudžets | 0 | -37 434 | -100 795 | -161 771 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins: |
| 6.1. Detalizēts ieņēmumu aprēķins | Projekts tiks līdzfinansēts no Eiropas reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 2 000 000 *euro* apmērā, tai skaitā, ERAF finansējums 1 700 000 *euro* un valsts budžeta finansējums 300 000 *euro*.Plānotie izdevumi: 2017.gadā – 249 561 *euro*, 2018.gadā – 671 967 *euro*, 2019.gadā – 1 078 472 *euro*.Projekta īstenošanai nepieciešamos valsts budžeta līdzekļus pēc projekta apstiprināšanas LM normatīvajos aktos noteiktajā kārtībā pieprasīs no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Lai projekta rezultātā iegādāto IKT infrastruktūru (serverus, disku masīvus, licences koplietošanas risinājumiem, rezerves koplietošanas risinājumu (licences, aparatūra)) atjaunotu pēc tās nolietošanās, nepieciešami 200 000 *euro* katru gadu, sākot ar 2021. gadu, nomainot un uzlabojot infrastruktūru pakāpeniski, vai arī 1 000 000 *euro* ik pēc pieciem gadiem, sākot ar 2024.gadu.LM un tās padotības iestādēs nav nepieciešamie līdzekļi, lai varētu atjaunot projekta rezultātā IKT infrastruktūru esošā budžeta ietvaros. LM ir izvērtējusi iespējamas IKT infrastruktūras uzturēšanu finansēt no saviem līdzekļiem un neredz šādu iespēju bez papildus finansējuma.Pielāgojot Valsts darba inspekcijas informācijas sistēmu mobilajām ierīcēm, ir iespējams ietaupīt darbinieku darba laiku uz aktu noformēšanu. Rezultātā ietaupītais darba apjoms ļaus palielināt veikto apsekojumu skaitu par 250 mēnesī, no kuriem 60 apsekojumi būtu nereģistrētās nodarbinātības jomā. Ņemot vērā to, ka relatīvi augstais nelegālās nodarbinātības līmenis Latvijas darba tirgū ir aktuāla problēma, kas negatīvi ietekmē līdzsvarotu valsts budžetu, tad samazināt darbinieku (inspektoru) skaitu Valsts darba inspekcijā nebūtu konstruktīvi. Līdz ar to LM uzskata, ka šajā gadījumā 232 283,08 *euro* gadā, kas ir saistīti ar Valsts darba inspekcijas pamatdarbību, nebūtu lietderīgi novirzīt projekta rezultātā iegādātās informācijas un komunikācijas tehnoloģiju infrastruktūras uzturēšanai.Pēc projekta pabeigšanas detalizēti aprēķini papildu nepieciešamajam finansējumam sistēmas uzturēšanai tiks iekļauti papildu finansējuma pieprasījumā, kas tiks virzīts normatīvajos aktos noteiktajā kārtībā.Projekta rezultātā paredzēts nodrošināt efektīvu IKT pārvaldību, uzlabot labklājības nozares pakalpojumu sniegšanu un uzlabot labklājības nozares iestāžu darbību veicinot IKT prasmju un plānošanas attīstību, lai nodrošinātu LM iestāžu darbinieku spēju un ieinteresētību efektīvi izmantot tehnoloģiskos risinājumus, kā arī nodrošināt nepieciešamo IKT atbalstu labklājības politikas realizācijā.Efektīvi izmantojot rezultātā izveidotos risinājumus, ir paredzēts, ka LM resorā kopumā tiks uzlaboti 7 darbības procesi, tai skaitā 3 pamatdarbības un 4 IKT pārvaldības procesi, kas ļaus iestādēm darboties efektīvāk, ko caur pakalpojumu uzlabošanos un pieejamību sajutīs arī Latvijas iedzīvotāji un uzņēmēji, kuri ikdienā sadarbojas ar LM vai LM padotības iestādēm. |
| 6.2. Detalizēts izdevumu aprēķins |
| 7. Cita informācija | Lai nodrošinātu ilgtspējīgu projekta rezultātā izstrādāto IKT risinājumu darbību, pēc projekta noslēgšanās, jautājums par papildu valsts budžeta līdzekļu piešķiršanu 2021.gadam un turpmākajiem gadiem sistēmas uzturēšanai tiks virzīts normatīvajos aktos noteiktajā kārtībā. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  LM, Valsts sociālie aprūpes centri (VSAC) „Rīga”, „Zemgale”, „Kurzeme”, „Vidzeme”, „Latgale”, Sociālās integrācijas valsts aģentūra (SIVA), Nodarbinātības valsts aģentūra (NVA), Valsts sociālās apdrošināšanas aģentūra (VSAA), Veselības un darbspēju ekspertīzes ārstu valsts komisija (VDEĀVK), Valsts darba inspekcija (VDI), Valsts bērnu tiesību aizsardzības inspekcija (VBTAI) |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms |
| 3. | Cita informācija | Nav attiecināms |

Anotācijas IV, V un VI sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza: valsts sekretārs R.Muciņš

Vides aizsardzības un reģionālās attīstības ministrija

Elektroniskās pārvaldes departaments

Informāciju sistēmas arhitektūras nodaļas

IKT pārvaldības procesu vadītāja

Lelda Kalniņa

67026576

lelda.kalnina@varam.gov.lv

Labklājības ministrija

Informāciju tehnoloģiju departaments

Departamenta direktors

Valdis Supe

67021599

valdis.supe@lm.gov.lv